# Haus of beats

Haus of beats musika elektronikoa sustatzen duen Bergarako (Gipuzkoa) kolektiboa da. Txapa irrati librean irratsaioa egiten hasi baziren ere, gaur egun diskoetxe gisa ere funtzionatzen dute.

## Irratsaioa

2015. urtean astero ordubeteko irratsaio bat egiten hasi ziren Txapa Irratian. Batez ere kaleratu gabeko promo abestietan zentratzen da saioa, eta Bergarako irrati librean entzuteaz gain, Euskal Herriko hainbat irratietan ere zabaltzen da Arrosa Sareari esker. Kartzela Zaharra gune autogestionatuan dute estudioa, eta bertako beste kolektiboekin ere elkarlanean aritzen dira.
201-296 irratsaioetarako hainbat artistek azal gisa erabiliak izateko artelanak sortu zituzten, bakoitzak hiru sortzen zituen, guztira 30 artistatik gora pasa ziren ekimenaren baitan.

## Zigilua

2019an kolektibo moduan aurrerapauso bat ematea erabaki zuten, eta inguruko taldeen erreferentziak argitaratzeko zigilua sortu zuten. Batez ere biniloak, kaseteak eta kamisetak banatzen dituzte.
| Erreferentzia | Urtea | Artista | Diskoa |
| HOB001 | 2019 | Telmo Trenor | Heat Remixed |
| HOB002 | 2019 | Golden Gazelle & Cubo | Profundidad De Campo |
| HOB003 | 2020 | Proceed | Proceed EP |
| HOB004 | 2020 | Odøn | Parasitic Fungi EP |
| HOB005 | 2021 | Phatal | Besteon Kontuak |
| HOB006 | 2021 | Telmo Trenor | Z8rtziko |
| HOB007 | 2022 | L'espoir Underground | Insomnio |
| HOB008 | 2022 | Andoni Olaetxea eta Telmo Trenor | Paperezko Mila Eguzki EP |

## Zuzenekoak

Proiektuak hasieratik antolatu ditu zuzeneko askotariko emanaldiak. Haus of beats jaiak moduan iragarri izan dituzte, ohikoena Bergarako Kartzela Zaharrean (irrati librea dagoen gune autogestionatu berdinean) izatea da. Horrez gain, beste jai askotan irratsaioko kideak ere "Haus of beats Dj" izenaren atzean aritzen dira musika jartzen.
Bestalde, BET (Bergarako Elektronika Topaketak) jaialdiaren parte ere badira irratsaioko kideak, eta lantalde osoa berdina izan ez arren, oso gertukoak dira bi proiektuak.

## Erreferentziak

* ↑ «Haus of Beats musika zigilua aurkeztuko dute gaztetxean - Bergara» Goiena.eus (Noiz kontsultatua: 2023-01-01).
* ↑ Haus of Beats | Txapa Irratia 97.20 FM. (Noiz kontsultatua: 2023-01-01).
* ↑ «Haus of Beats, Author at Arrosa» Arrosa (Noiz kontsultatua: 2023-01-01).
* ↑ (Gaztelaniaz) «Haus Of Beats» EITB 2021-10-01 (Noiz kontsultatua: 2023-01-01).
* ↑ HAUS OF BEATS 201 | Txapa Irratia 97.20 FM. (Noiz kontsultatua: 2023-01-01).
* ↑ (Ingelesez) «Haus Of Beats» Haus Of Beats (Noiz kontsultatua: 2023-01-01).
* ↑ (Ingelesez) «Merch from Haus Of Beats» Haus Of Beats (Noiz kontsultatua: 2023-01-01).
* ↑ (Ingelesez) «Heat Remixed [HOB001, by Telmo Trenor»] Haus Of Beats (Noiz kontsultatua: 2023-01-01).
* ↑ (Ingelesez) «Profundidad De Campo [HOB002, by Golden Gazelle & Cubo»] Haus Of Beats (Noiz kontsultatua: 2023-01-01).
* ↑ (Ingelesez) «Proceed EP [HOB003, by Proceed»] Haus Of Beats (Noiz kontsultatua: 2023-01-01).
* ↑ (Ingelesez) «Parasitic Fungi EP [HOB004, by Odøn»] Haus Of Beats (Noiz kontsultatua: 2023-01-01).
* ↑ (Ingelesez) «Besteon Kontuak [HOB005, by Phatal»] Haus Of Beats (Noiz kontsultatua: 2023-01-01).
* ↑ (Ingelesez) «Z8rtziko [HOB006, by Telmo Trenor»] Haus Of Beats (Noiz kontsultatua: 2023-01-01).
* ↑ (Ingelesez) «Insomnio [HOB007, by L'espoir Underground»] Haus Of Beats (Noiz kontsultatua: 2023-01-01).
* ↑ (Ingelesez) «Paperezko Mila Eguzki EP [HOB008, by Andoni Olaetxea eta Telmo Trenor»] Haus Of Beats (Noiz kontsultatua: 2023-01-01).
* ↑ «Balza: "Klub txiki bat, iluna, soinu ona eta hori nahikoa da"» EITB 2022-09-12 (Noiz kontsultatua: 2023-01-01).

## Ikus, gainera

* Musika elektronikoa
* Txapa irratia
* Datuak: Q115952254